पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में मृतकों की संख्या सोमवार को शतक पर पहुंच गई है। पिछले 32 दिनों में 100 संक्रमितों की मौत हो गई है। सोमवार को एक दिन में रिकार्ड 11 संक्रमितों ने दम तोड़ दिया और रिकार्ड 466 नए संक्रमित मरीज मिले। जिले में संक्रमण से मरने वालों की संख्या 246 हो गई है वहीं एक्टिव मरीजों का आंकड़ा 1844 पर पहुंच गया है।
सोमवार को स्वास्थ्य विभाग के पास 11 कोरोना संक्रमित मरीजों की मौत की सूची मिली। जिले में कोरोना की पहली लहर में जून 2020 से मार्च 2021 के बीच 10 महीने के दौरान 146 संक्रमितों की मौत हुई थी। जबकि संक्रमण की दूसरी लहर में 2 अप्रैल से 3 मई के बीच 32 दिनों में ही 100 संक्रमितों की मौत हो चुकी है। इससे जिले में संक्रमण से मरने वालों की संख्या सोमवार को 246 पर पहुंच गई है।
संक्रमण की रोकथाम के लिए स्वास्थ्य विभाग की तरफ से वैक्सीन टीकाकरण व सैंपलिंग अभियान जारी है। सोमवार को 1062 लोगों को वैक्सीन की डोज दी गई है। इनमें से 18 से 44 आयु वर्ग के 770 लोगों को वैक्सीन दी गई है। विभाग की तरफ से अभी तक 18 से 44 आयु के 898 लोगों को वैक्सीन दी जा चुकी है।
ये है जिले में कोरोना स्टेटस : स्वास्थ्य विभाग ने अभी तक जिले में 251147 लोगों की सैंपलिंग की गई है। सोमवार को 1500 लोगों के सैंपल लिए गए है। 11221 लोगों की रिपोर्ट विभाग को पॉजिटिव मिली है। जिनमें से 246 लोगों की मौत हुई जबकि 9131 मरीज स्वस्थ्य हुए।
सोमवार को 412 मरीज स्वस्थ्य हुए है। 3682 सैंपल की रिपोर्ट अभी पेंडिंग है। इधर, तोशाम में कोरोना के कारण सोमवार को तोशाम में दो महिलाओं की मौत हो गई इसमें एक महिला तोशाम और दूसरी एक युवा महिला गांव सुंगरपुर से थी। तोशाम में इस समय 130 कोरोना के एक्टिव केस हैं। कोरोना लगातार ग्रामीण क्षेत्र में भी बढ़ता जा रहा है।
सोमवार को तोशाम में भी दुखद समाचार आया। जिसमें कोरोना के चलते 2 महिलाओं की मौत हो गई। एक महिला हिसार के एक निजी अस्पताल में उपचाराधीन थी जिसने सोमवार को अंतिम ली वहीं दूसरी महिला जिसकी उम्र 22 वर्ष थी कोरोना की शिकायत के कारण तोशाम के नागरिक अस्पताल लेकर आए थे कि दम तोड़ दिया।
तोशाम में अब तक करोना के कारण 20 लोगों की मौत हो चुकी है जिसमें सात की मौत इसी वर्ष हुई है। एसएमओ डॉ. जितेंद्र कुमार ने बताया कि तोशाम एरिया में अब तक 963 केस सामने आ चुके हैं, जिसमें 697 केस ठीक हो चुके हैं। वर्तमान में 130 केस एक्टिव हैं।
वैक्सीन का स्टेटस
जिले में स्वास्थ्य विभाग अभी तक 123150 लोगों को वैक्सीन दे चुका है। इनमें से 18545 लोगों को वैक्सीन की दूसरी डोज भी दी जा चुकी है। 18 से 44 आयु के 898, 45 से 60 आयु के 48655, 60 से अधिक आयु के 78083 लोगों वैक्सीन दी गई है। इसके अलावा 8858 हेल्थ वर्कर को 5201 फ्रंट लाइन के कर्मियों को वैक्सीन की डोज दी जा चुकी है।
68 युवाओं ने लगवाई वैक्सीन का डोज
लोहारू, सोमवार को लोहारू में कोरोना संक्रमण के 6 नए मामले सामने आए हैं, जिसके बाद लोहारू में एक्टिव केसों की संख्या बढ़कर 26 हो गई है। सामुदायिक स्वास्थ्य केंद्र के प्रयोगशाला तकनीकी अधिकारी डा. रामप्रताप ने बताया कि सोमवार को संस्था में 28 मरीजों के कोरोना सैंपल लिए गए है।
कोरोना संक्रमितों की पहचान के लिए विभाग द्वारा प्रतिदिन सैंपल लेकर जांच की जा रही है तथा संक्रमण के फैलाव को रोकने के लिए विभाग द्वारा एहतियातन तौर पर सभी आवश्यक प्रयास किए जा रहे है। इसके अलावा संस्था में सोमवार को 18 से 44 वर्ष तक के 68 युवाओं को कोरोना वैक्सीन लगाई गई है। सीएचसी लोहारू के प्रभारी एसएमओ डा. गौरव चतुर्वेदी ने बताया कि कोरोना संक्रमण का खतरा बढ़ता जा रहा है, ऐसे में सावधानी बरतने के साथ-साथ सजगता भी बेहद जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva kas_Deva hin_Deva hin_Deva hin_Deva hin_Deva zho_Hant eng_Latn